Türkvizyon Azərbaycan Milli Seçim Turu 2013

Türkvizyon Azərbaycan Milli Seçim Turu 2013, eller bare Türkvizyon 2013, var en sang- og musikkonkurranse arrangert og kringkastet av den aserbajdsjanske TV-kanalen Azad Azərbaycan TV (ATV), i samarbeid med Türk Müzik Birliği. Formålet med konkurransen var å velge landets representant til Tyrkvisjonens sangkonkurranse. 

Konkurransen ble arrangert for første gang, og den nasjonale finalen ble i de påfølgende årene erstattet av The Voice-konseptet Azərbaycanın səsi, hvor vinneren også vant retten til å delta i Tyrkvisjonens sangkonkurranse.

 Bakgrunn  
Prosessen for å finne Aserbajdsjans representant til den første utgaven av Tyrkvisjonens sangkonkurranse, hadde oppstart med kvalifiseringsrunder 19. oktober 2013. Fra kvalifiseringsrundene gikk femti deltakere videre til en andre runde, hvorfra ti musikere ble valgt til å konkurrere i en finale.

Den 16. november ble det avholdt en direktesendt finale i Aserbajdsjans hovedstad, Baku, med Afaq Gəncəli, Samir Bayramli og Rüfət Ağayev som programledere.youtube.com, Turkvision Azerbaijan Final Concert (full). Besøkt 20. april 2015. Blant de ti finalistene var to av bidragene skrevet av Aserbajdsjans representant i Eurovisjonens sangkonkurranse samme år, Fərid Məmmədov. «Gəl yanima» var også en av melodiene som deltok i landets nasjonale semifinale før Eurovisjonens sangkonkurranse, hvor den ble fremført av Məmmədov selv.ЭХО 13. april 2013, Соперники Фарида Мамедова на Евровидении-2013 . Besøkt 21. april 2014. 

Finalen ble avgjort ved en kombinasjon av SMS-stemmer og et jurypanel som besto av seks medlemmer. Vinneren ble Fərid Həsənov med den nesten fem minutter lange balladen «Sənsiz». Həsənov representerte Aserbajdsjan i Eskişehir med melodien «Yaşa».

Finaledeltakere
 Türkvizyon 2013 #  Artist  Melodi Komponist og tekstforfatter  01  Nurəli Cavadov  «Hədiyyə»  Tünzala Ağayéva -02  Aysel Nərimanova  «Sən istadiyini yap»  Aysel Nərimanova og Evanesens -03  Rauf Babayev  «Yaşindi bitdi»  Burak Kut -04  Ağamehdi Mirzəyev  «Gəl yanima»   -05  Lalə Allahverdi  «Dinlə»  Mammadova Lala og Beyoncé -06  Adil Baxişli  «Kalbim»  Adil Baxişli -07  Kamran Bilalov  «Dağlar»  Servet Kocakayà -08  Vlada Axundova  «Hazırmısın»  Leyli İsrafilova og anonym -09  Şəhriyar Ramazanzadə  «Gülümsə»  Şəhriyar Ramazanzadə og  -10  Fərid Həsənov  «Sənsiz»  Tünzala Ağayéva 1.

 Jurymedlemmer 

 Nigar Camal (sanger og Eurovision Song Contest-vinner)
 Gövhər Həsənzadə (komponist)
 Ahmet Koç (bağlama-musiker)
 Vado Korovin (skuespiller)
 Eldar Mansurov (musiker og komponist)
 Mübariz Tağıyev (sanger)

Se også
Aserbajdsjan i Tyrkvisjonens sangkonkurranse

Referanser

Kategori:Nasjonale finaler før Tyrkvisjonens sangkonkurranse
Kategori:Musikk i 2013